# Gent Nova (partit polític)

Gent Nova (en rus: Новые люди, romanitzat: Novyye lyudi) és un partit polític de Rússia format a Moscou l'1 de març de 2020. Gent Nova es considera un partit liberal, i els analistes l'han considerat centrista o de centredreta.
Va ser format per Aleksei Netxàiev, el fundador de l'empresa russa de cosmètics Faberlic. Nechayev va ser elegit president del partit durant el segon congrés del partit, celebrat el 8 d'agost del 2020. Alexander Davankov és el cap del comitè executiu del partit.
El 2020, el partit va ingressar en quatre parlaments regionals, obtenint el dret a participar en les eleccions legislatives de 2021 a la Duma Estatal sense recollir signatures. D'aquesta manera, van obtenir el 5,3% dels vots i 15 escons (13 per llista de partit, dos d'ells independents), amb la cinquena posició a la Duma, convertint-se en la primera formació des de 2007 en superar la barrera electoral i formar una nova facció. Posteriorment, han aconseguit més diputats regionals, sumant un total de 34.
El partit recolza a Vladímir Putin i integra el Front Popular Panrús. Ha estat acusat de ser un projecte patrocinat pel Kremlin destinat a atreure simpatitzants del líder opositor empresonat Alekséi Navalni. Tot i això, el 15 de febrer de 2022, la seva facció a la Duma va votar en contra del reconeixement de les Repúbliques Populars de Donetsk i de Luhansk com a estats independents. En un comunicat, el partit va advertir de no posar en perill la pau i les vides humanes en l'escalada del conflicte d'Ucraïna i va acusar el lideratge polític de distreure dels afers interns buscant el conflicte amb altres nacions. No obstant això, més tard el partit va retirar la seva declaració i va proclamar el seu suport a la invasió, la qual cosa va comportar, com altres partits de la Duma, sancions internacionals.
Més recentment, al desembre de 2023 el partit va anunciar la intenció d'unificar-se amb el Partit del Creixement, que faria efectiu al congrés conjunt del 19 d'abril de 2024, integrant-se de facto a Gent Nova.

## Resultats electorals
### Eleccions presidencials

| Any | Candidat | 1a volta | 1a volta | 2a volta | 2a volta | Resultat |
| Any | Candidat | Vots | % | Vots | % | Resultat |
| 2024 | Vladislav Davankov | 3,362,484 | 3.90 | | | Derrota |

### Eleccions legislatives

| Any | Líder | Vots | % | Escons | +/– | Pos. | Govern |
| 2021 | Alexey Nechayev | 2,997,676 | 5.32 | 13 / 450 | | 5è | Oposició (2021–24) |
| 2021 | Alexey Nechayev | 2,997,676 | 5.32 | 13 / 450 | | 5è | Suport extern (2024–) |

## Referències

* ↑ «In Russia, Communists Are Standing Up Against Putin’s Fraud» (en anglès americà). [Consulta: 21 agost 2023].
* ↑ Марков, Алексей. «Что нового приносят российской политике «Новые люди»» (en rus), 02-09-2020. [Consulta: 21 agost 2023].
* ↑ «В России создали партию "Новые люди"». РИА Новости, 01-03-2020. [Consulta: 19 gener 2021].
* ↑ «Regulations for federal candidates elections», 19-01-2021.
* ↑ «Итоги выборов в Госдуму — 2021» (en rus), 20210919T2119. [Consulta: 21 agost 2023].
* ↑ «Певцов и Леонов войдут во фракцию "Новые люди" Госдумы VIII созыва - ТАСС». [Consulta: 21 agost 2023].
* ↑ «Russia». Europe Elects. [Consulta: 16 setembre 2021].
* ↑ «Нечаев Алексей Геннадьевич - Член Центрального штаба ОНФ, президент ОАО «Фаберлик»». Arxivat de l'original el 2021-05-31. [Consulta: 22 febrer 2022].
* ↑ «Looking for Something New in Russia’s ‘New People’ Party». The New York Times, 23-02-2021. [Consulta: 16 setembre 2021].
* ↑ «Новые люди против войны» (en rus), 16-02-2022.
* ↑ «"Новые люди" согласны, что миром проблему с Украиной не решить» (en rus), 24-02-2022. [Consulta: 21 agost 2023].
* ↑ «Council Decision (CFSP) 2022/2477 of 16 December 2022 amending Decision 2014/145/CFSP concerning restrictive measures in respect of actions undermining or threatening the territorial integrity, sovereignty and independence of Ukraine» (en anglès). [Consulta: 21 agost 2023].
* ↑ «Партия роста присоединится к «Новым людям»» (en rus), 24-12-2023. [Consulta: 11 desembre 2024].
* ↑ ««Новые люди» и Партия роста объявили об объединении» (en rus), 19-04-2024. [Consulta: 11 desembre 2024].